by Peaung Thanonkeo
ພັທ ຄຳໃສ ສຸລະວົງ ຫົວຫນ້າປກສ ກຸ່ມ 4 ສາລາຄຳ ເມືອງຫາດຊາຍຟອງ ໄດ້ໃຫ້ສຳພາດວ່າ: ເພື່ອເປັນການຈັດຕັ້ງປະຕິບັດວາລະແຫ່ງຊາດວ່າດ້ວຍການແກ້ໄຂຢາເສບຕິດ ໃຫ້ເຂົ້າສູ່ລວງເລິກແລະ ແທດເຖິງ ທ້ອງຖີ່ນຮາກຖານ. ປກສ ກຸ່ມ 4 ສາລາຄຳ ເມືອງຫາດຊາຍຟອງ ໄດ້ຊີ້ນຳ-ນຳພາອຳນາດການປົກຄອງ 14 ບ້ານ (more…)
by somchan
ການດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ 9 ໃນຕອນເຊົ້າຂອງມື້ນີ້ ທີ່ຫໍສະພາແຫ່ງຊາດ ນະຄອນຫຼວງວຽງຈັນ ພາຍໃຕ້ການເປັນປະທານຂອງ ທ່ານ ໄຊສົມພອນ ພົມວິຫານ ປະທານສະພາແຫ່ງຊາດ ສະມາຊິກສະພາແຫ່ງຊາດຈາກແຕ່ລະເຂດເລືອກຕັ້ງ ໄດ້ພ້ອມກັນຄົ້ນຄວ້າ ປະກອບຄຳເຫັນເຂົ້າໃສ່ບົດລາຍງານຂອງລັດຖະບານຢ່າງເປັນຂະບວນຟົດຟື້ນ ກົງໄປກົງມາ ແລະ ສ້າງສັນ ກ່ຽວກັບຫຼາຍບັນຫາທີ່ເຫັນວ່າ ບັນດາຂະແໜ່ງການທີ່ກ່ຽວຂ້ອງກັບລັດຖະບານ ທັງສູນກາງ ແລະ ທ້ອງຖິ່ນປະຕິບັດບໍ່ທັນໄດ້ດີເທົ່າທີ່ຄວນ ແລະ ຕ້ອງໄດ້ປັບປຸງແກ້ໄຂໃຫ້ດີຂຶ້ນ ເພື່ອແນໃສ່ເຮັດໃຫ້ເສດຖະກິດ-ສັງຄົມຂອງລາວ ໄດ້ຮັບການພັດທະນາດີຂຶ້ນກວ່າເກົ່າ ທ່ານ ວຽງໄຊ ສີວິໄລ ສະມາຊິກສະພາແຫ່ງຊາດປະຈຳເຂດເລືອກຕັ້ງທີ 9 ແຂວງຊຽງຂວາງ ມີຄຳເຫັນບາງເນື້ອໃນຕາມບົດລາຍງານຂອງລັດຖະບານ ແລະ ທິດທາງແຜນການ 6 ເດືອນທ້າຍປີ 2022. ໃນນີ້ ທ່ານມີຄຳເຫັນໃນ3 ບັນຫາ ໃນແຜນພັດທະນາເສດຖະກິດ-ສັງຄົມຂອງລັດຖະບານ ເປັນຕົ້ນແມ່ນການຍົກລະດັບຊີວິດການເປັນຢູ່ຂອງປະຊາຊົນໃຫ້ດີຂຶ້ນ, ການຄຸ້ມຄອງບໍລິຫານລັດໃຫ້ມີປະສິດທິພາບ, ແຜນກົນໄກ ແລະ ມາດຕະການຈັດຕັ້ງປະຕິບັດວຽງານຂອງລັດຖະບານໃນ 6 ເດືອນທ້າຍປີ 2022.
ນອກຈາກນີ້, ພັທ ເນັ່ງສີດາ ເບຍລີມົວ ສະມາຊິກສະພາແຫ່ງຊາດປະຈຳເຂດເລືອກຕັ້ງທີ 5 ແຂວງບໍ່ແກ້ວ ໄດ້ມີຄຳເຫັນແລກປ່ຽນ 3 ຄຳເຫັນ ຕົ້້ນຕໍຄື: ບັນຫາແລກປ່ຽນເງິນຕາ, ນ້ຳມັນເຊື້ອໄຟ, ສິນຄ້າລາຄາແພງ ແລະ ບັນຫາອື່ນໆ.
ສຳລັບຕອນບ່າຍມື້ນີ້ຕາມວາລະດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ 9 ສະມາຊິກສະພາແຫ່ງຊາດຈະໄດ້ຮັບຝັງການຊີ້ແຈ້ງຕໍ່ຄຳຊັກຖາມຂອງສະມາຊິກສະພາແຫ່ງຊາດ ຈາກທ່ານລັດຖະມົນຕີກະຊວງແຜນການ ແລະ ການລົງທຶນ, ກະຊວງການເງິນ ແລະ ຜູ້ວ່າການທະນາຄານແຫ່ງ ສປປລາວ.
by Peaung Thanonkeo
ໃນໂອກາດລາຍງານຕໍ່ກອງປະຊຸມສະໄໝສາມັນ ເທື່ອທີ 3 ຂອງສະພາແຫ່ງຊາດ ຊຸດທີ IX. ທ່ານ ພັນຄໍາ ວິພາວັນ ນາຍົກລັດຖະມົນຕີ ໄດ້ຍົກໃຫ້ເຫັນການຈັດຕັ້ງປະຕິບັດວຽກງານດ້ານປ້ອງກັນຊາດ-ປ້ອງກັນຄວາມສະຫງົບ ແລະ ການພົວພັນສາກົນຂອງລັດຖະບານໃນໄລຍະ 6 ເດືອນຜ່ານມາວ່າ: ລັດຖະບານໄດ້ເອົາໃຈໃສ່ດ້ານປ້ອງກັນຊາດ-ປ້ອງກັນຄວາມສະຫງົບ ແລະ ການພົວພັນສາກົນຢ່າງຕໍ່ເນື່ອງ, ໃນນີ້ໄດ້ສຸມໃສ່ປະຕິບັດແນວທາງ ປ້ອງກັນຊາດ-ປ້ອງກັນຄວາມສະຫງົບ ໄດ້ສຸມໃສ່ວຽກງານ ປກສ-ປກຊ ທົ່ວປວງຊົນຮອບດ້ານ ເຮັດໃຫ້ປະເທດຊາດພວກເຮົາສືບຕໍ່ມີສະຖຽນລະພາບດ້ານການເມືອງ, ສັງຄົມມີຄວາມສະຫງົບ ແລະ ເປັນລະບຽບຮຽບຮ້ອຍ.
ການຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດກໍ່ມີບາດກ້າວທີ່ດີຂຶ້ນ ໃນນັ້ນໄດ້ປະຕິບັດ 6 ແຜນວຽກຈຸດສຸມທີ່ກໍານົດໄວ້ ໂດຍມອບຄວາມຮັບຜິດຊອບໃຫ້ຂະແຫນງການ-ອົງການ, ລວມທັງອົງການປົກຄອງທ້ອງຖິ່ນແຕ່ລະຂັ້ນຈັດຕັ້ງປະຕິບັດ ຊຶ່ງເຮັດໃຫ້ການແກ້ໄຂບັນຫາຢາເສບຕິດມີປະສິດທິຜົນດີຂຶ້ນ, ສາມາດມ້າງຄະດີຢາເສບຕິດໃນຂອບເຂດທົ່ວປະເທດໄດ້ທັງຫມົດ 3.848 ເລື່ອງ, ຈັບຜູ້ຖືກກ່າວຫາໄດ້ 5.393 ຄົນ, ຍຶດຢາເສບຕິດປະເພດຢາບ້າໄດ້ 17.261 ກິໂລກຣາມ ແລະ ສານເຄມີປະສົມຢາເສບຕິດອື່ນໆ ອີກຈໍານວນຫຼາຍ. ສໍາລັບການພົວພັນສາກົນ ໄດ້ສືບຕໍ່ເສີມຂະຫຍາຍການພົວພັນຮ່ວມມືກັບຕ່າງປະເທດ ແລະ ປະເທດເພື່ອນມິດຍຸດທະສາດ. ພິເສດແມ່ນປະເທດໃກ້ຄຽງດ້ວຍຫຼາຍຮູບແບບ, ລວມທັງເຂົ້າ ຮ່ວມກອງປະຊຸມລະດັບສາກົນ ແລະ ພາກພື້ນ ແລະ ການຍາດແຍ່ງການຮ່ວມມືຊ່ວຍເຫຼືອຈາກສາກົນ ເພື່ອແກ້ໄຂສະ ພາບການແຜ່ລະບາດຂອງໂຄວິດ-19, ເຊິ່ງໄດ້ເຮັດໃຫ້ຖານະບົດບາດຂອງປະເທດເຮົາຕໍ່ເວທີສາກົນ ແລະ ພາກພື້ນພົ້ນເດັ່ນຂຶ້ນ.
by somda phoneor
ອົງການກາແດງແຫ່ງຊາດລາວ ຮ່ວມກັບ ສູນເລືອດແຫ່ງຊາດ ແລະ ສະຖາບັນເລືອດແຫ່ງຊາດ ຈັດສະເຫລີມສະຫລອງ ວັນຜູ້ບໍລິຈາກເລືອດໂລກ ພາຍໃຕ້ຄໍາຂວັນ “ບໍລິຈາກເລືອດ ແມ່ນພະລັງ ແຫ່ງຄວາມສາມັກຄີ, ມາຮ່ວມກັນບໍລິຈາກເລືອດ ເພື່ອຊ່ວຍຊີວິດ” ໃນວັນທີ 14 ມິຖຸນາ 2022 ທີ່ສູນການຄ້າລາວ-ໄອເຕັກ ເພື່ອເປັນການຂອບໃຈຕໍ່ຜູ້ບໍລິຈາກເລືອດຢູ່ທົ່ວໂລກ ທີ່ເຂົາເຈົ້າໄດ້ມອບຂອງຂວັນທີ່ມີຄ່າຕໍ່ຊີວິດຄື ການບໍລິຈາກເລືອດດ້ວຍຄວາມສະໝັກໃຈ ໂດຍບໍ່ຮຽກຮ້ອງສິ່ງຕອບແທນເພື່ອຊ່ວຍຄົນເຈັບ ແລະ ສ້າງຈິດສໍານຶກກ່ຽວກັບຄວາມຈໍາເປັນ ຂອງການບໍລິຈາກເລືອດ ເປັນປະຈໍາ ແລະ ສະໝໍ່າສະເໝີ.
(more…)
by somda phoneor
ປັດຈຸບັນ ອັດຕາແລກປ່ຽນ ຫລື ຄ່າເງິນກີບ ໂດຍລວມໄດ້ມີການເໜັງຕີງໃນທິດທາງທີ່ອ່ອນຄ່າຕໍ່ເນື່ອງ ໃນຈັງຫວະແຮງ ແລະ ມີຄວາມແຕກໂຕນລະຫວ່າງອັດຕາແລກປ່ຽນຂອງທະນາຄານ ແລະ ຕະ ຫລາດນອກລະບົບໃນນີ້,ອັດຕາແລກປ່ຽນໄດ້ມີການເໜັງຕີງແຮງຫລາຍນັບແຕ່ໄລຍະທ້າຍເດືອນມີນາ 2022,ສາເຫດທີ່ພາໃຫ້ເກີດສະພາບດັ່ງກ່າວ ແມ່ນເກີດຈາກປັດໄຈພາຍນອກ ການແຂງຄ່າຂອງເງິນໂດລາຢູ່ສາກົນ,ການເພີ່ມຂຶ້ນສູງຫລາຍຕໍ່ເນື່ອງຂອງລາຄາຄໍາ, ລາຄານໍ້າມັນ ແລະ ທ່າອ່ຽງ ການເພີ່ມຂຶ້ນຂອງອັດຕາດອກເບ້ຍ ແລະ ອັດຕາເງິນເຟີ້ ໃນຂົງເຂດເສດຖະກິດສຳຄັນຂອງໂລກ ແລະ ພາກພື້ນ.
(more…)
by somda phoneor
ວັນທີ13 ມິຖຸນາ 2022, ຄະນະໂຄສະນາສຶກສາສູນກາງພັກກອມມູນິດຫວຽດນາມ ໄດ້ຈັດພິທີເປີດບັ້ນແຂ່ງຂັນ “ຊອກຮູ້ກ່ຽວກັບປະຫວັດສາດການພົວພັນແບບພິເສດ ລາວ-ຫວຽດນາມ, ຫວຽດ ນາມ- ລາວ” ປີ 2022 ໂດຍການເຂົ້າຮ່ວມຂອງ ສະຫາຍ ຫງວຽນ ຈ້ອງ ເຫງ໊ຍ, ເລຂາ ທິການສູນ ກາງພັກກອມມູນິດຫວຽດ ນາມ, ຫົວໜ້າຄະນະໂຄສະນາສຶກສາສູນກາງ, ຮອງຫົວ ໜ້າຄະນະຊີ້ນຳລະດັບຊາດ “ປີສາມັກຄີມິດຕະພາບ ຫວຽດ ນາມ-ລາວ” ປີ 2022; ສະຫາຍ ເລ ຫາຍ ບິ່ງ, ກຳມະການສຳຮອງສູນກາງພັກກອມມູນິດຫວຽດ ນາມ, ຮອງຫົວໜ້າຄະນະໂຄສະນາສຶກສາສູນກາງ, ຮອງຫົວໜ້າຄະນະຊີ້ນຳ, ຫົວ ໜ້າຄະນະຈັດຕັ້ງການແຂ່ງຂັນ, ສະຫາຍແສງເພັດ ຮຸ່ງບຸນຍວງ, ເອກອັກຄະລັດ ຖະທູດວິສາມັນຜູ້ມີອຳນາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ, ບັນ ດາຜູ້ຕາງໜ້າກະຊວງ, ຂະແໜງການ ແລະ ພະແນກການ, ພະນັກງານຄູອາຈານພ້ອມດ້ວຍນັກສຶກສາລາວ ແລະ ຫວຽດ ນາມກຳລັງສຶກສາທີ່ສະຖາບັນການຕ່າງປະເທດເຂົ້າຮ່ວມ.
(more…)